KTC จัดงาน “เที่ยวทั่วไทย ไปทั่วโลก”บัตรเดียวเที่ยวคุ้มสิทธิพิเศษเต็มพิกัด
KTC จัดงานมหกรรมท่องเที่ยวแห่งปี “เที่ยวทั่วไทย ไปทั่วโลก ครั้งที่ 18” กำหนดจัดขึ้นระหว่างวันที่ 17 – 21 กุมภาพันธ์ 2559 ณ ศูนย์การประชุมแห่งชาติสิริกิติ์ ภายในงานพบกับสินค้าและบริการด้านการเดินทางท่องเที่ยวแบบเต็มพิกัดทั้งในและต่างประเทศ อาทิ แพ็คเกจทัวร์ โรงแรม ตั๋วเครื่องบินและรถเช่า สมาชิกใช้จ่ายผ่านบัตรเครดิตเคทีซีภายในงาน รับของสมนาคุณรวมมูลค่ากว่า 8 ล้านบาท สมัครบัตรฯ ใหม่และได้รับการอนุมัติภายในงาน สามารถรับบัตรฯ ได้ในวันถัดไป
18 ม.ค. 2559


นางสาวเจนจิต ลัดพลี (ขวา) ผู้อำนวยการ-การตลาดเพื่อการท่องเที่ยวและสันทนาการ บริษัท บัตรกรุงไทย จำกัด (มหาชน) หรือ KTC นายศุภฤกษ์ ศูรางกูร (ที่ 2 จากขวา) นายกสมาคมไทยบริการท่องเที่ยว (ทีทีเอเอ) นายยุทธชัย สุนทรรัตนเวช (กลาง) นายกสมาคมธุรกิจท่องเที่ยวภายในประเทศ (สทน.) นายสมเกียรติ รุ่งทวีผล (ที่ 2 จากซ้าย)  ผู้อำนวยการฝ่ายการพาณิชย์ บริษัท ไทย-อะมาดิอุส เซาท์อีสต์เอเชีย จำกัด และนางสาวเจนจิรา อัศวะธนกุล (ซ้าย) ผู้จัดการฝ่ายประกันการเดินทาง บริษัท ประกันภัยไทยวิวัฒน์ จำกัด (มหาชน) 
ร่วมกันแถลงข่าวจัดงานมหกรรมท่องเที่ยวแห่งปี “เที่ยวทั่วไทย ไปทั่วโลก ครั้งที่ 18” กำหนดจัดขึ้นระหว่างวันที่ 17 – 21 กุมภาพันธ์ 2559 ณ ศูนย์การประชุมแห่งชาติสิริกิติ์ ภายในงานพบกับสินค้าและบริการด้านการเดินทางท่องเที่ยวแบบเต็มพิกัดทั้งในและต่างประเทศ อาทิ แพ็คเกจทัวร์ โรงแรม ตั๋วเครื่องบินและรถเช่า สมาชิกใช้จ่ายผ่านบัตรเครดิตเคทีซีภายในงาน รับของสมนาคุณรวมมูลค่ากว่า 8 ล้านบาท สมัครบัตรฯ ใหม่และได้รับการอนุมัติภายในงาน สามารถรับบัตรฯ ได้ในวันถัดไป
นอกจากนี้ สมาชิกยังสามารถเลือกซื้อตั๋วเครื่องบินและแพ็คเกจท่องเที่ยวราคาพิเศษจากเคทีซี เวิลด์ สัมผัสประสบการณ์ความสนุกที่โซนฮ่องกงดิสนีย์แลนด์ โดยสมาชิกที่ซื้อแพ็คเกจและบัตรผ่านประตูฮ่องกงดิสนีย์แลนด์ รับสิทธิ์ร่วมลุ้นรับของรางวัลมูลค่ากว่า 120,000 บาท ช้อปสินค้าถูกใจนักท่องเที่ยวกว่า 100 รายการกับ U Shop พร้อมพบกับแพ็คเกจที่พักสุดชิคและร่วมลุ้นรางวัลพิเศษที่ Thailand Boutique Awards mini CHIC Zone
 